钦定古今图书集成/理学汇编/文学典/第070卷 > 孙唐卿
## 钦定古今图书集成/理学汇编/文学典/第070卷 > 孙唐卿

按《宋史文苑传》：“唐卿，字希元，青州人。少有学行，年十
七，以书谒韩琦，琦甚器之，与黄庠、杨寘自景祐以来
俱以进士为举首，有名一时。唐卿初中第，通判陜州，
于吏事若素习。民有母再适人而死，及葬其父，恨母
之不得祔，盗母之丧而同葬之，有司论以法，唐卿时
权府事，乃曰：‘是知有孝而不知有法尔’。”乃释之以闻。
未几，丁父忧，毁瘠呕血而卒。诏赙其家。